***Trond Giske – Makta rår*** (2021) er en dokumentarfilm skrevet og regissert av Håvard Bustnes. Filmen handler om politikeren Trond Giskes karriere i lys av hendelsene før og etter skandalene tilknyttet #MeToo-kampanjen. Filmen hadde verdenspremiere på den Internasjonale Dokumentarfilmfestivalen i Amsterdam i 2021 og norgespremiere 11. mars 2022.

Om filmen
---------

Politikeren Trond Giske var i mange år «kronprinsen» i det norske Arbeiderpartiet. Men etter partiet mister popularitet og #MeToo-bevegelsen øker bevisstheten om seksuell trakassering, snur vinden for den en gang så populære Giske. Langvarige rykter om upassende oppførsel mot unge ansatte på fester blir tydelige når flere kvinner anklager ham for seksuell trakassering. Medieoppmerksomheten flommer over, lekkede videoer og vitnesbyrd, samt den påfølgende politiske maktkampen, fører til hans fall. Men Giske, nå i femtiårene, er ikke klar til å gi opp: Han reiser landet rundt i en selvoppusset campingvogn malt i rødt for å overbevise velgerne om at han fortjener en ny sjanse.

Regissør Håvard Bustnes følger ham på denne turen og intervjuer politikere og journalister som ser tilbake på det politiske dramaet – en kontrast til Giske som rolig diskuterer sine politiske mål med sine støttespillere i vogna. Samtidig strever Bustnes med å forstå hvordan han selv har blitt en brikke i Giskes maktspill.

Mottagelse
----------

*Trond Giske – Makta rår* mottok bred anerkjennelse fra kritikerne. Filmen fikk terningkast 5 fra Adresseavisen, Dagsavisen, Filmpolitiet, Helgelands blad, Innherred, Klassekampen, Nordlys, Stavanger Aftenblad og Subjekt. Blant annet kalte Adresseavisens kritiker filmen «interessant og god» og Nordlys' kritiker beskrev filmen som «ulidelig spennende» og «en oppsiktsvekkende god dokumentarfilm».

Filmen mottok også anerkjennelse internasjonalt der den ble lansert under navnet *Name of the Game* og ble vist på rekke filmfestivaler som IDFA, Hot Docs, CPH:DOX, Göteborg Film Festival, Fipadoc og Docville. Etter verdenspremieren på IDFA ble den blant annet omtalt som «En av femten filmer du ikke bør gå glipp av på IDFA» og «En spennende og kompleks politisk thriller».

I 2023 ble filmen nominert til Subjektprisen i kategorien «Årets film og TV», og den vant Gullruten for beste TV-dokumentar etter å ha blitt vist på NRK.

Referanser
----------

1. 1 2  Bustnes, Håvard; Njie, Haddy (11. mars 2022). «Trond Giske – Makta rår». UpNorth Film. Besøkt 14. november 2023.
2. ↑  www.oberon.nl, Oberon Amsterdam. «Name of the Game (2021) | IDFA Archive». *IDFA* **(engelsk)**. Besøkt 14. november 2023.
3. 1 2  «Trond Giske – Makta rår – 2021». *Filmweb.no* **(norsk)**. Besøkt 14. november 2023.
4. ↑  Randen, Astrid (25. januar 2018). «Ap: – Giske har brutt partiets retningslinjer mot seksuell trakassering». *NRK*. Besøkt 14. november 2023.
5. ↑  «Dette er Giske-saken». *VG Nett*. Besøkt 14. november 2023.
6. ↑  Eidsvåg, Terje (18. januar 2022). «Endelig kinoklart for god Giske-film». *adressa.no* **(norsk)**. Besøkt 14. november 2023.
7. ↑  Sojtaric, Maja (18. januar 2022). «(+) Vi blir aldri ferdige med han Trond». *Nordlys* **(norsk)**. Besøkt 14. november 2023.
8. ↑  «Name of the Game». *Håvard Bustnes* **(engelsk)**. Besøkt 14. november 2023.
9. ↑  «IDFA-tips van de 2Doc-redactie». *2Doc.nl* **(nederlandsk)**. 3. november 2021. Besøkt 14. november 2023.
10. ↑  Boeijen, Helmut (8. november 2021). «Name Of The Game». *De DocUpdate* **(nederlandsk)**. Besøkt 14. november 2023.
11. ↑  Subjekt. «Disse er nominert til Årets film og tv!». *Subjekt*. Besøkt 14. november 2023.
12. ↑  Ulvnes, Karoline (12. mai 2023). «Giske-dokumentar vant Gullruten-pris». *adressa.no* **(norsk)**. Besøkt 25. november 2023.

Eksterne lenker
---------------

* (en) *Trond Giske – Makta rår* på Internet Movie Database Rediger på Wikidata

* (no) *Trond Giske – Makta rår* hos Filmfront Rediger på Wikidata

* (no) *Trond Giske – Makta rår* på NRK TV Rediger på Wikidata